JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned teemad -
Kas nüüd oli ÜRO rahu takistuseks?
Araabia rahuvalvejõud
Iisraelis nõutakse juba valimisi
ÜRO Julgeolekunõukogu eelmise nädala otsus
Hamasi mitte hukka mõista võib omada ettenägematuid tagajärgi.
Otsusest julgustatuna väidab Hamas nüüd,
et Iisrael on takistuseks rahule Gazas ja laiemalt Lähis-Idas.
Hamasi poliitbüroo liige Osama Hamdan ütles,
et uuest läbirääkimisvoorust enam ei räägita,
vahendas Katari riiklik meediafirma Al-Jazeera pühapäeval.
Hamdan ütles, et Hamas hindab kindlasti vahendajate jõupingutusi,
kuid Iisraeli pool püüab kõnelusi blokeerida.
"Hamas ei nõua midagi
peale Gaza rünnaku ja Palestiina okupeerimise lõpetamise,
sest meil on õigus luua oma suveräänne riik,
pealinnaga Jeruusalemmas." Seega on need samad seisukohad,
mille üle on tulemuseta läbirääkimisi peetud juba üle 50 aasta.
See avaldus kõlas ajal,
mil pantvangiläbirääkimised pidid jätkuma pärast seda,
kui Netanyahu kiitis heaks Iisraeli delegatsiooni saatmise
Kairosse kõnelusi jätkama. Hamas näib nüüd kasutavat
ÜRO Julgeolekunõukogu 25. märtsi resolutsiooni relvana
Palestiina riigi moodustamiseks, sest ka USA ja Ühendkuningriik
on teatanud toetusest selle loomisele, kohe kui sõda on lõppenud.
Mitmed araabiamaad on teinud ettepaneku
luua rahvusvahelised rahuvalvejõud Läänekaldal ja ka Gaza sektoris,
vahendas Iisraeli meediafirma KAN News.
Ettepanek kõlas eelmisel nädalal Kairos toimunud kohtumisel
araabia ministrite ja USA välisministri Antony Blinkeni vahel.
Palestiina omavalitsus lükkas ettepaneku otsesõnu tagasi,
nagu ka Hamas. Kumbki neist ei soovi välismaalaste kohalolekut
ei Juudas, Samaarias, Läänekaldal ega Gazas.
Hezbollah'ga seotud uudistevõrk Al-Mayadeen teatas laupäeval,
et Palestiina rühmitused Süürias lükkavad tagasi ettepaneku
luua USA toetusel rahvusvahelised araabia sõjalised jõud.
Seda vaatamata sellele,
et need väed vastutaksid Gaza sektoris korra tagamise eest
ning ka selle eest, et humanitaarabi jõuaks õigetesse sihtkohtadesse.
Al Mayadeeni sõnul
püüavad araabiariigid koos USAga päästa Iisraeli armeed olukorrast,
kus see Gazas on.
Palestiinlased olevat võimelised valima oma juhte
ja looma institutsioone, mis suudavad Gazat valitseda, öeldakse teates.
Iisrael võiks olla huvitatud selliste araabia jõudude tulekust,
et lahendada humanitaarabikonvoide rüüstamist
ja vältida ulatuslikku näljahäda Gazas.
Seda araabia ettepanekut
arutati ka Iisraeli kaitseministri Yoav Gallanti visiidi ajal USA-sse,
kus Gallant palus USA koostööd
selle mitmerahvuselise väeüksuse loomise hõlbustamiseks,
rõhutades ameeriklastele,
et see toimuks poliitilise ja materiaalse toetuse kaudu
ilma USA vägede sisenemiseta Gazasse.
Iisraeli tippametnik lisas, et IDF-i ja USA kaitseministeeriumi sõnul
jäävad need araablaste juhitud väed Gazasse
vaid piiratud üleminekuperioodiks.
Nad vastutaksid ajutise sadamakai kindlustamise eest,
mille USA kavatseb Gaza rannikule ehitada.
Need väed jälgiksid ka humanitaarabikonvoisid ja tagaksid,
et need jõuavad inimesteni, kes seda kõige rohkem vajavad,
selle asemel, et sattuda Hamasi vägede rüüstamise ohvriks.
Sama allikas lisas, et araabiamaad esitasid selle ettepaneku,
näitamaks oma pühendumust rahuprotsessile
ja valmisolekut osaleda Palestiina riigi rajamise julgeolekukorralduses,
mitte ainult selleks, et aidata IDF-il saavutada oma eesmärke Gazas.
Maailma meedias on saanud tavaks süüdistada Gaza kriisis
ja selle jätkumises peaaegu eranditult Iisraeli.
Hamasilt konfiskeeritud dokumentidest selgub aga,
et see põhjustab ise surmajuhtumeid,
kuid süüdistab ebaõnnestunud raketilaskmistes Iisraeli.
IDF-i sõdurite konfiskeeritud Hamasi ametlike dokumentide järgi
johtuvad paljud Gaza surmad
Hamasi ja Palestiina Islamidžihaadi nurjunud raketilaskmistest.
Kuid kõigis neis süüdistatakse avalikult Iisraeli,
kuigi nende enda dokumendid tõestavad,
et tegu oli nende endi ebaõnnestumistega.
IDF-i araabiakeelne pressiesindaja Avichai Adaree paljastas,
et terrorirühmituste vahel käib väga tihe koostöö info varjamisel
ja raketiplatvormide valikul,
mis asuvad tavaliselt väga kaugel Hamasi juhtide majadest ja korteritest,
kuid on mujal Gazas tsiviilelanike elukohtade lähedal.
Avastatud dokumendid pärinevad viimasest neljast aastast
ja mitmest erinevast operatsioonist
Iisraeli ja Hamasi ning Palestiina Islamidžihaadi vahel.
Tegu on Hamasi al-Qassami brigaadi dokumentidega,
mis on avaldatud ja allkirjastatud terrorirühmituse juhtliikmete poolt.
Leiud näitavad sedagi,
et Hamas üritab panna Gaza teiste terrorirühmituste,
nimelt Palestiina Islamidžihaadi al-Qudsi brigaadi liikmeid vastutama
ka ebaõnnestunud rakettide hävitavate tagajärgede eest.
PIJ oli üldiselt vastanud dokumentidele,
paludes varjata nurjunud raketituld ja nende tagajärgi,
et toetada nende sõnul õigustatud vastupanu kuvandit.
Vaatamata rahvusvahelisele hukkamõistule
jätkavad Iisraeli armee väed võitlust Hamasi terroristide vastu
Gaza linnas asuvas suures Al Shifa haiglas,
mis on osutunud üheks suurimaks Hamasi baasiks kogu piirkonnas.
Armee teatel tapeti lahingutegevuse käigus haiglas
taas mitu Hamasi tippametnikku.
Mitmed neist kõrvaldati rünnaku vältel lähivõitluses Iisraeli vägedega,
sealhulgas mõned Hamasi tippjuhid.
Relvastatud terroristid olid varjunud haiglas,
sh erakorralise meditsiini osakonnas,
ja tulistasid sealt Iisraeli sõdureid, nagu ka haigla sünnitusosakonnast,
mis oli samuti muudetud baasi osaks, kust sõdureid tulistati.
IDF avastas Shifa haiglas ka suure relvaarsenali,
kus haigla sünnitusosakonna laekonstruktsioonidesse,
vooditesse ja patjadesse oli peidetud ründepüsse ja snaiperpüsse,
ning ka käsirelvi, granaate ja lõhkeaineid.
Iisraeli armee pressiesindaja teatas eelmisel esmaspäeval,
et armee on juba koristanud enamiku
haiglasse peidetud Hamasi relva- ja laskemoonakastidest
ning likvideerib seal oma kohalolu,
et pakkuda USA-le toetust võimalikele pantvangiläbirääkimistele Kairos.
Vastuolus kõigi rahvusvaheliste kokkulepete ja eeskirjadega
on Hamas jätkanud Gazas pantvangide transportimist
nii UNRWA kui ka Punase Poolkuu kiirabiautodega,
rääkisid vabastatud vangid.
Läbirääkimised Kairos on võtmas uut pööret pärast seda,
kui Iisraeli poliitiline opositsioon,
mida juhib endine peaminister Yair Lapid, nõuab uusi valimisi
ning süüdistab valitsust ja Netanyahut liiga karmis poliitikas
pantvangide vabastamise tingimusena.
Peaministri seisukoht on siiski võimaldanud seada uued tingimused,
kuid Hamas pole neid aktsepteerinud,
ja on oma karmistanud oma nõuded Iisraeli jaoks vastuvõetamatuks.
Kui meeleavaldajad nõudsid tema tagasiastumist, ütles Netanyahu,
et valimised tunduksid kõige Hamasile loovutamisena.
Valitsus teeb kõik endast oleneva, et tuua vangid tagasi,
ja need, kes väidavad vastupidist,
tekitavad pantvangide perekondadele valu ja veel rohkem tuska.
Netanyahu lisas, et valimised praegu halvaksid riigi ja lõpetaksid sõja;
külmutaksid pantvangiläbirääkimised
ja esimene, kes seda tähistaks, oleks Hamas.
Vastuseks meeleavaldajaile, kes väitsid, et ta ei tee piisavalt
Hamasi käes olevate Iisraeli pantvangide vabastamiseks,
ütles peaminister, et igaüks, kes seda väidab, eksib täielikult
ja need väited eksitavad tõest eemale.
Kaudsed relvarahukõnelused Iisraeli ja Hamasi vahel
jätkuvad Kairos mingil kujul. Alles mõned päevad tagasi
ütles Mossadi juht David Barnea sõjakabinetile,
et pantvangileping on endiselt võimalik,
kui Iisrael on valmis olema leebem,
ja lubama Gaza elanike naasmist oma kodudesse sektori põhjaosas.
Iisrael on seni selle idee enamjaolt tagasi lükanud,
et vältida Hamasi tegevuse taastumist aladel,
mis on terrorirühmitusest juba puhastatud.
Valitsus näib nüüd olevat antud küsimuses lõhestunud,
kusjuures mitte ainult Barnea, vaid ka sõjaminister Benny Gantz
ja sõjakabineti vaatlejad Gadi Eisenkot ja Ron Dermer
toetavad Mossadi juhi seisukohta, vahendas Iisraeli meediakanal 12.
Seevastu kaitseminister Yoav Gallant ja armee staabiülem Herzi Halevi
olid Barnea lähenemise vastu, öeldes, et praegu ei ole õige aeg olla leebe
ja püüda läbirääkimistel paindlik olla,
sest Hamas pole seni näidanud mingit soovi paindlik olla.
Selle asemel väitsid mõlemad,
et IDF peaks valmistuma Rafah' ründamiseks,
kuid tegema seda vaikselt ja lühikeste sammudega,
et anda USA-le paremad võimalused läbirääkimiste vahendamiseks.
Ka peaminister Netanyahu lükkas Mossadi juhi ettepaneku tagasi
ja toetas avalikku teadaannet, et IDF valmistub Rafah' ründamiseks,
kuid alles pärast Gaza tsiviilelanike ohutuse tagamist
ja humanitaarabi toimetamist õigetesse sihtkohtadesse.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 eurot.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee